ປັດຈຸບັນນີ້ມີ 8 ລ້ານ ຄົນໃນທົ່ວໂລກທີ່ ໄດ້ຮັບການ ປິ່ນປົວເຊື້ອເອັຊໄອວີ
UNAIDS ​ເວົ້າ​ວ່າ ຄວາມ​ພະຍາຍາມ​ຕ່າງໆ ​ກໍາລັງດໍາ​ເນີນ​ໄປ​ດ້ວຍ​ດີ ​ເພື່ອ​ໃຫ້ຄົນ​ຕິດ​ເຊື້ອ​ເອັຊ​ໄອ​ວີ ໄດ້ຮັບ​ການ​ປິ່ນປົວ 15 ລ້ານຄົນ. ​
ປັດຈຸບັນນີ້ ມີພວກຄົນຕິດເຊື້ອເອັຊໄອວີ ເຊື້ອໄວຣັສທີ່ພາໃຫ້ເປັນໂຣກເອດສ໌ນັ້ນ ຈໍານວນ ຫລາຍກວ່າແປດລ້ານຄົນ ທີ່ໄດ້ຮັບການບໍາບັດປິ່ນປົວດ້ວຍຢາຕ້ານເຊື້ອໄວຣັສ ຊຶ່ງແມ່ນເພີ່ມຂື້ນ 20% ຈາກປີຜ່ານມາ ໂຄງ ການຮ່ວມ ວ່າດ້ວຍເຊື້ອ HIV/AIDS ຂອງອົງການສະຫະປະຊາຊາດ ຫຼື UNAIDS ໄດ້ນໍາລາຍງານໃໝ່ສະບັບນຶ່ງອອກເຜີຍແຜ່ ລ່ວງໜ້າກອງປະຊຸມນາໆຊາດກ່ຽວກັບ ໂຣກເອດສ໌ ທີ່ວໍຊິງຕັນດີຊີ ທອງປານ ມີເລຶ່ອງນີ້ ມາສະເໜີທ່ານ ຈາກລາຍງານຂອງຜູ້ສື່ຂ່າວວີ ໂອເອ Joe DeCapua ລາຍງານຫລ້າສຸດຂອງໂຄງການ UNAIDS ທີ່ໃຫ້ຫົວຂໍ້ວ່າ ຮ່ວມແຮງກັນ ພວກເຮົາຈະສາ ມາດກໍາຈັດຖອນຮາກໂຣກເອດສ໌ໄດ້ນັ້ນເວົ້າວ່າ ສະເພາະປີກາຍນີ້ປີດຽວ ມີຄົນເຈັບໃນຈໍາ ນວນເພີ່ມຂຶ້ນ ເກືອບ 1 4 ລ້ານ ຄົນ ທີ່ໄດ້ຮັບການປິ່ນປົວ ປັດຈຸບັນນີ້ ມີຄົນຕິດເຊື້ອເອັຊ ໄອວີ ທີ່ຍັງດໍາລົງ ຊີວິດຢູ່ໄດ້ຫຼາຍກວ່າ 34 ລ້ານຄົນ ຊຶ່ງລາຍງານເວົ້າວ່າ ເປັນຈໍານວນທີ່ ຫຼາຍກວ່າທີ່ເຄີຍມີມາ ທັງນີ້ກໍຍ້ອນຢຸກຢາປິ່ນປົວທີ່ມີຫລາຍກ່ວາເກົ່າ ທີ່ສາມາດຊ່ວຍຊີວິດ ໄວ້ໄດ້ນັ້ນ ທ່ານ ໄມໂຄລ ຊິດິເບ (Michael Sidibe) ເປັນຜູ້ອໍານວຍການບໍລິຫານໂຄງການ UNAIDS ກ່າວວ່າ: ທ່ານ ຊິດິເບ ກ່າວຕໍ່ໄປວ່າ ມັນເປັນຍຸກໃໝ່ແຫ່ງການແບ່ງເບົາພາລະຮັບຜິດຊອບຮ່ວມກັນ ຮັບເອົາຄວາມຮັບຜິດຊອບຮ່ວມກັນ ແລະຄວາມເປັນເອກະພາບກັນ ໃນທົ່ວໂລກ ທ່ານ ຊິດິເບ ເວົ້າວ່າ: ທ່ານ ຊິດິເບ ກ່າວຕື່ມວ່າ ເງິນທີ່ໄດ້ໃຊ້ໄປເພື່ອປາບປາມເຊື້ອເອັຊໄອວີ/ເອດສ໌ນັ້ນ ແມ່ນ ໄດ້ໃຊ້ຈ່າຍໄປຢ່າງຖືກຕ້ອງເໝາະສົມແລ້ວ ການລົງທຶນຂອງໂລກເພື່ອປາບປາມເຊື້ອເອັຊ ໄອວີນີ້ ໄດ້ເພິ່ມຂຶ້ນເປັນເກືອບ 17 ພັນ ລ້ານໂດລາ ໃນປີ 2011 ທ່ານ ຊິດິເບ ກ່າວວ່າ: ບັນດາປະເທດລາຍໄດ້ຕໍ່າແລະປານກາງ ຕ່າງກໍໄດ້ທຸ່ມເທເງິນລົງທຶນຂອງພວກເຂົາເຈົ້າຢ່າງ ຫຼວງຫຼາຍເຂົ້າໃສ່ການປາບປາມການແຜ່ລາມຂອງໂຣກນີ້ ປັດຈຸບັນນີ້ ຈໍານວນເງິນໃຊ້ຈ່າຍ ພາຍໃນປະເທດເພື່ອປາບປາມເຊື້ອ HIV/AIDS ໄດ້ມີຫລາຍເກີນຈໍານວນການລົງທຶນຂອງ ນາໆຊາດເປັນເທື່ອທໍາອິດ ໂດຍສະເພາະ ປະເທດອາຟຣິກາໃຕ້ນັ້ນ ແມ່ນໄດ້ທຸ່ມເທເງິນລົງ ທຶນ ເຖິງ 2 ພັນລ້ານໂດລາ ເພື່ອປາບພະຍາດນີ້ ເມື່ອປີຜ່ານມາ ເງິນງົບປະມານສ່ວນໃຫຍ່ຂອງ ນາໆຊາດເພື່ອໃຊ້ໃນການປິ່ນ ປົວ ການຄົ້ນຄ້ວາ ແລະການ ປ້ອງກັນນັ້ນ ແມ່ນມາຈາກໂຄງ ການທີ່ຊື່ວ່າ ແຜນການສຸກເສີນ ຂອງປະທານາທິບໍດີສະຫະລັດເພື່ອບັນເທົາໂຣກເອດສ໌ ທີ່ມີຊື່ຫຍໍ້ວ່າ PEPFAR ແລະ ກອງທຶນໂລກເພື່ອປາບປາມໂຣກເອດສ໌ ໂຣກປອດແຫ້ງ ແລະໄຂ້ຍຸງ ດຣ ເອຣິກ ກູສບີ ຜູ້ປະສານງານໂຄງການໂຣກເອດສ໌ໂລກຂອງສະຫະລັດ ເປັນຜູ້ຮັບຜິດ ຊອບໂຄງການເພັບຟາ ທ່ານ ກູສບີ ເວົ້າວ່າ: ໂຄງການເພັບຟາປະຕິບັດງານພາຍໃຕ້ການ ເປັນພາຄີກັບລັດຖະບານປະເທດຕ່າງໆໂດຍ ການໃຫ້ລັດຖະບານເຫລົ່ານັ້ນມີບົດບາດມີ ປາກມີສຽງຫຼາຍຂຶ້ນໃນການດໍາເນີນໂຄງການ ທ່ານ ກູສບີ ເວົ້າວ່າ: ແຕ່ອິງຕາມ UNAIDS ນັ້ນ ກໍແມ່ນວ່າ ຍັງມີພາລະກິດທີ່ຈະຕ້ອງປະຕິບັດອີກຫຼາຍສິ່ງຫຼາຍ ຢ່າງກ່ຽວກັບເລຶ່ອງນີ້ ພ້ອມທັງຕ້ອງການເງິນເພີ່ມອີກຫຼາຍພັນລ້ານໂດລາ UNAIDS ເວົ້າວ່າ ມີຜູ້ເສຍ ຊີວິດ 1 7 ລ້ານຄົນ ຍ້ອນ ສາເຫດທີ່ກ່ຽວພັນກັບໂຣກ ເອດສ໌ໃນປີ 2011 ຊຶ່ງເປັນ ໂຕເລກທີ່ລົດລົງເຖິງ 24 ເປີ ເຊັນຈາກ ຈໍານວນຜູ້ເສຍຊີ ວິດສູງສຸດໃນປີ 2005 ນັ້ນ ໂຣກປອດແຫ້ງ ຫຼືທີບີຍັງເປັນ ສາເຫດນໍາໜ້າຂອງການເສຍ ຊີວິດໃນກຸ່ມຄົນທີ່ຕິດເຊື້ອເອັຊ ໄອວີຍ້ອນວ່າ ລະບົບພູມຕ້ານ ທານທີ່ອ່ອນແອລົງເຮັດໃຫ້ພວກ ເຂົາເຈົ້າຕິດເຊື້ອໄດ້ງ່າຍຂຶ້ນ ນອກນີ້ແລ້ວ ກໍມີພວກຄົນຕິດ ເຊື້ອເອັຊໄອວີລາຍໃໝ່ໆ ເພີ່ມ ອີກ 2 5 ລ້ານຄົນ ໃນປີຜ່ານມາ ຍິ່ງໄປກວ່ານັ້ນ ພວກຊາວໜຸ່ມ ທີ່ມີອາຍຸລະຫວ່າງ 15 ຫາ 24 ປີ ແມ່ນປະກອບເປັນ 40 ເປີເຊັນຂອງຈໍານວນຜູ້ໃຫຍ່ທັງໝົດທີ່ຕິດເຊື້ອເອັຊໄອວີນັ້ນ ແລະການທີ່ຕິດເຊື້ອດັ່ງກ່າວນີ້ ສ່ວນຫຼາຍແມ່ນໃນພວກຍິງສາວ ຜົນການສໍາຫຼວດພົບວ່າ ພວກຊາວໜຸ່ມຫຼາຍຄົນຍັງຂາດ ຄວາມຮອບຮູ້ຕື່ນຕົວ ກ່ຽວກັບການປ້ອງກັນ ແລະການຕິດແປດເຊື້ອເອັຊໄອວີນັ້ນຢູ່ ນອກນີ້ແລ້ວ ພວກຄົນທີ່ມີເຊື້ອເອັຊໄອວີໃນບາງເຂດຂອງເອເຊຍ ແລະຢູໂຣບຕາເວັນອອກ ກໍຍັງປາກົດວ່າ ຂາດການເຂົ້າຫາເຂົ້າເຖິງການປິ່ນປົວນັ້ນຢູ່ ແລະການຕິດເຊື້ອໂຣກນີ້ແມ່ນ ລະບາດຫຼາຍຂຶ້ນໄປນັບມື້ ໃນກຸ່ມພວກຜູ້ຊາຍທີ່ມີເພດສໍາພັນກັບເພດດຽວກັນ ໃນກຸ່ມພວກ ທີ່ໃຊ້ເຂັມສັກຢາເສບຕິດ ແລະພວກຄົນຄ້າປະເວນີ ຢ່າງໃດກໍຕາມ ລາຍງານຂອງໂຄງການ UNAIDS ເວົ້າວ່າ ຄວາມພະຍາຍາມຕ່າງໆກໍາລັງ ດໍາເນີນໄປດ້ວຍດີ ເພື່ອອໍານວຍໃຫ້ຄົນຕິດເຊື້ອເອັຊໄອວີ ຈໍານວນ 15 ລ້ານຄົນ ໄດ້ຮັບ ການປິ່ນປົວ ພາຍໃນປີ 2015